CELEX: 52020DP0214
Language: ro
Date: 2020-09-16 00:00:00
Title: Decizia Parlamentului European de a nu formula obiecții la Regulamentul delegat al Comisiei din 14 iulie 2020 de completare a Regulamentului (UE) nr. 648/2012 al Parlamentului European și al Consiliului în ceea ce privește taxele percepute de Autoritatea Europeană pentru Valori Mobiliare și Piețe de la contrapărțile centrale stabilite în țări terțe (C(2020)4891 – 2020/2720(DEA))

22.9.2021   
            
            
               RO
            
            
               Jurnalul Oficial al Uniunii Europene
            
            
               C 385/177
            
         
      P9_TA(2020)0214
      Neformularea de obiecții la un act delegat: taxele percepute de ESMA de la contrapărțile centrale stabilite în țări terțe
      Decizia Parlamentului European de a nu formula obiecții la Regulamentul delegat al Comisiei din 14 iulie 2020 de completare a Regulamentului (UE) nr. 648/2012 al Parlamentului European și al Consiliului în ceea ce privește taxele percepute de Autoritatea Europeană pentru Valori Mobiliare și Piețe de la contrapărțile centrale stabilite în țări terțe (C(2020)4891 – 2020/2720(DEA))
      (2021/C 385/25)
      
         Parlamentul European,
      
                  —
               
               
                  având în vedere Regulamentul delegat al Comisiei (C(2020)4891),
               
            
                  —
               
               
                  având în vedere scrisoarea Comisiei din 14 iulie 2020 prin care aceasta îi solicită Parlamentului să declare că nu va formula obiecții la regulamentul delegat,
               
            
                  —
               
               
                  având în vedere scrisoarea Comisiei pentru afaceri economice și monetare trimisă președintelui Conferinței președinților de comisie la 2 septembrie 2020,
               
            
                  —
               
               
                  având în vedere articolul 290 din Tratatul privind funcționarea Uniunii Europene,
               
            
                  —
               
               
                  având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (1), în special articolul 25d alineatul (3) și articolul 82 alineatul (6),
               
            
                  —
               
               
                  având în vedere articolul 111 alineatul (6) din Regulamentul său de procedură,
               
            
                  —
               
               
                  având în vedere recomandarea de decizie a Comisiei pentru afaceri economice și monetare,
               
            
                  —
               
               
                  având în vedere că nicio obiecție nu a fost formulată în termenul prevăzut la articolul 111 alineatul (6) liniuța a treia și a patra din Regulamentul său de procedură, termen care a expirat la 15 septembrie 2020,
               
            
                  A.
               
               
                  întrucât mai multe acte delegate care urmează să fie adoptate în temeiul Regulamentului (UE) nr. 648/2012 (EMIR), modificat recent, precizează modul în care se vor aplica normele EMIR în cazul contrapărților centrale (CPC) din țări terțe care furnizează servicii firmelor din Uniune; întrucât actele delegate respective vor presupune intrarea în vigoare a unor competențe sporite ale Autorității Europene pentru Valori Mobiliare și Piețe (ESMA); întrucât CPC-urile din țări terțe care sunt considerate a fi importante din punct de vedere sistemic pentru stabilitatea financiară a Uniunii sau a oricăruia dintre statele sale membre ar trebui să fie supuse unor cerințe specifice și unei supravegheri mai stricte din partea ESMA, pentru a asigura aplicarea unor condiții de concurență echitabile în raport cu CPC din Uniune și pentru a garanta stabilitatea sistemului financiar al Uniunii;
               
            
                  B.
               
               
                  întrucât articolul 25d din EMIR împuternicește Comisia să adopte un act delegat pentru a preciza detalii suplimentare privind taxele pe care ESMA ar trebui să le perceapă de la CPC-urile stabilite în țări terțe pentru a acoperi toate costurile suportate pentru recunoașterea și îndeplinirea sarcinilor sale în ceea ce privește CPC-urile stabilite în țări terțe;
               
            
                  C.
               
               
                  întrucât acest regulament delegat ar trebui să intre în vigoare de urgență pentru a se asigura că CPC-urile din țări terțe contribuie în mod adecvat la finanțarea ESMA în timp util și în mod corespunzător;
               
            
               
                  1.
               
               
                  declară că nu formulează obiecții la regulamentul delegat;
               
            
               
                  2.
               
               
                  încredințează Președintelui sarcina de a transmite prezenta decizie Consiliului și Comisiei.
               
            
         (1)  JO L 201, 27.7.2012, p. 1.